O‘zbekiston Tashqi ishlar vazirligi Moskvada yuz bergan ommaviy mushtlashuv bo‘yicha ma’lumot berdi

Moskvada 24-noyabr, yakshanba kuni kurak va lomlar bilan qurollangan o‘nlab O‘zbekiston va Qirg‘izistondan kelgan ishchilar o‘rtasida ommaviy janjal sodir bo‘lgani haqida xabar berilgan edi.
O‘zbekistonning Rossiyadagi elchixonasi konsullik bo‘limi shu kuni Moskva shahrida ommaviy mushtlashuv sodir bo‘lgani to‘g‘risida OAVda tarqalgan xabarni tasdiqladi. Mazkur hodisa natijasida 15 kishi, jumladan, 10 nafar O‘zbekiston fuqarosi qo‘lga olingan. Bu haqda O‘zbekiston Tashqi ishlar vazirligi xabar berdi.

 Kadr: YouTube
Ma’lumotlarga ko‘ra, jarohatlanganlar mavjud emas, nizo futbol musobaqasida qoidalar buzilishi natijasida kelib chiqqan. Ayni paytda dastlabki tergov olib borilmoqda. Elchixonaning konsullik bo‘limi vaziyatni nazoratga oldi.
TIV xabariga ko‘ra, hodisa oqibatida bir kishi halok bo‘lgan. Biroq TIV halok bo‘lgan kishining shaxsiga va fuqaroligiga aniqlik kiritmagan.